Προβολή της ταινίας του Χρήστου Ν. Καρακάση «**Ανάμεσα σε δύο Πατρίδες**” στο Ελσίνκι στην Φινλανδία στα πλαίσια του Δεύτερου Ελληνο-Φινλανδικού Φεστιβάλ “Ελλάδα Παντού” 28-30 Οκτωβρίου 2016 .Το φεστιβάλ τελεί υπό την αιγίδα του Υπουργείου Πολιτισμού και Αθλητισμού, και της Γενικής Γραμματείας Απόδημου Ελληνισμού και διοργανώνεται από την " Κοινωνική Συνεταιριστική Επιχείρηση «Ελλάδα Παντού», την Ομοσπονδία Φινλανδο-Ελληνικών Σωματείων τον Φινλανδο-Ελληνικό σύνδεσμο στο Ελσίνκι, και τον Σύνδεσμο Ελλήνων Φινλανδίας. **Παρασκευή 28 Οκτωβρίου Αίθουσα Ευρωπαϊκής Επιτροπής**

**Σημείωμα Σκηνοθέτη**

Η Ιδέα να κάνω ένα ντοκιμαντέρ για ανθρώπους που έχουν βρει μια άλλη πατρίδα ξεκίνησε πριν από πολλά χρόνια. Όταν γνώρισα τον Ηλία Μισύρη ,αμέσως θέλησα να κάνω ένα ντοκιμαντέρ με αφορμή την ζωή του. Με συγκίνησε το γεγονός ότι το ταξίδι που ξεκίνησε ο Ηλίας άρχισε στα 7 του χρόνια. Το ντοκιμαντέρ πραγματεύεται την ιστορία του, και πώς βρέθηκε στη Φινλανδία, για να ανακαλύψει σε ξένο τόπο την ίδια του την πατρίδα. Η οικογένειά του, εγκατεστημένη στο Ξυλόκαστρο, εκδιώχθηκε στη διάρκεια της δικτατορίας, εξόριστη επί εφτά χρόνια στα βουνά της Τρίπολης. Τα χρόνια αυτά τον καθόρισαν σημαντικά. Εγκατέλειψε τις σπουδές του και ταξίδεψε εκτός Ελλάδας, βρίσκοντας στη Φινλανδία, μια δεύτερη πατρίδα. Εκεί βίωσε έντονα τα φιλελληνικά αισθήματα του Φινλανδικού λαού, ενώ ταυτόχρονα ανακάλυψε τον πολιτισμό της χώρας που τον «υιοθέτησε Μετέτρεψε το ταξίδι στην πιο οικεία και προσωπική συνθήκη. Κατάφερε αυτήν την αρνητική συγκυρία να την μετατρέψει σε θετική θέση στην ζωή του! Η αλήθεια είναι ότι κατά την διάρκεια την κινηματογραφικής διαδικασίας μπήκαμε όλοι οι συντελεστές σε ένα εσωτερικό ταξίδι. Το εξαίρετο κείμενο της Συγγραφέως Βασιλικής Κάππα γεννήθηκε μέσα από μια σύνθεση λυρικότητας και φιλοσοφικής θεώρησης. Η Βασιλική ακολούθησε όπως όλοι μας αυτό το ταξίδι αυτογνωσίας και ουσιαστικά πετύχαμε αυτό που ένα έργο το κάνει ξεχωριστό. Να είναι απλό ,να αφορά την ανθρώπινη φύση και να μας δίνει την δυνατότητα να σκεφτόμαστε το αύριο κτίζοντας το παρόν ζώντας στο σήμερα, και αναπολώντας και κρίνοντας το χτές !!!

**Ανάμεσα σε δύο Πατρίδες**

**Συντελεστές**

Σενάριο-Σκηνοθεσία Χρήστος Ν. Καρακάσης

Φωτογραφία Ηλίας Μισύρης ,Χρήστος Καρακάσης Arttu Kotisara-Eero murtomaki ,Ari Valkola-Juhani koivusaari

Κείμενα –Αφήγηση Βασιλική Κάππα

Μουσική Moles Band ,Souvlaki orchestra

Παραγωγή Κινηματογραφική Εταιρεία ΚΟΥΙΝΤΑ Διάρκεια 65 λεπτά

www.kouinta-production.gr